gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl es gl gl gl es es gl gl gl gl gl gl gl gl gl sv en sv fr de de gl gl gl gl gl gl gl gl gl gl gl gl gl gl gl es gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Citan a tres militantes da AMI para declarar por un vídeo que alarmou a Galicia Bilingüe
Sábado, 01 de outubro de 2022
A organización independentista foi denunciada pola asociación por distribuír unha fita que, segundo din, chama "ao odio e a violencia" contra os seus membros.
Tres militantes da Assembleia da Mocidade Independentista (AMI) terán que declarar, a vindeira segunda feira 29 de setembro, no xulgado número sete de Vigo, a causa dunha denuncia formulada pola asociación Galicia Bilingüe.
Aos tres impútanlles dous supostos delitos, un "contra as liberdades fundamentais" e outro de "ameazas e coaccións" pola realización e difusión do filme de debuxos animados Vilingüismo, no que, durante media hora de duración, cóntase a historia dunha vila galega que é invadida por un grupo de alieníxenas que queren terminar co galego e impoñer o castelán. Porén, hai un grupo de mozos que se han opoñer ao hipnótico "bilingüismo harmónico" dos extraterrestres. A fita foi realizada polo colectivo independentista con motivo do Día das Letras deste ano e pódese ver e descargar na web de GzVídeos. O vídeo proxectouse nos centros sociais, varios institutos de Vigo e en Ourense; alén disto, repartíronse copias en institutos das sete cidades galegas.
No seu día, a asociación Galicia Bilingüe denunciara a existencia da fita porque, consideraban, era un chamamento "ao odio e a violencia contra a asociación", afirmando que "anima a atentar" contra os seus membros. Esta non é a única denuncia que este colectivo fixo contra membros da AMI, xa que hai unha outra presentada contra varias militantes que se manifestaban ás portas do Teatro García Barbón o día que se presentaba oficialmente a asociación en Vigo, en febreiro deste ano.
"Estamos ante un etnocidio e os seus responsábeis queren facerse pasar por vítimas"
Vieiros falou cun dos imputados, quen asegurou que aínda descoñece porque aparece como citado, xa que o vídeo non ten créditos e a AMI tampouco ten representantes legais. Á espera de coñecer as dilixencias e de falar co avogado que vai levar o caso (no caso de o haber, porque de momento só van citados para declarar), revelou que van desenvolver unha "posición política" durante o proceso coa que tentarán "desenmascarar a posición vitimista de Galicia Bilingüe", denunciando que "quen defende a imposición de España e do español son os únicos agresores neste conflito".
Neste sentido, o entrevistado quixo incidir en que o colectivo Galicia Bilingüe está a avanzar (aparecendo nos medios de comunicación e conseguindo a atención da opinión pública) grazas "a un discurso liberal e vitimista que afirma defender a 'liberdade de escoller', e que eles son as 'pobres persoas' ás que se lles coarta esa liberdade". Porén, para este militante da AMI "a realidade é que aquí a lingua imposta é o español, lingua que a Constitución española nos obriga a coñecer e que os poderes político, económico e social de España se encargan de facer hexemónica. A realidade é que estamos ante un etnocidio denunciado mesmo pola UNESCO (a desaparición do galego), e os seus responsábeis pretenden facerse pasar por vítimas".
O filme Vilingüismo volverase proxectar polos centros de ensino secundario do país de novo, agora que comezou o curso tras o paro do verán. Así mesmo, a organización xuvenil AMI fixo un chamamento para apoiar os imputados a vindeira segunda feira dia 29, ás 11:00 horas nos xulgados de Vigo.
'Vilingüismo' pódese ver na web de Gz-Vídeos
Continúan as multas polas concentracións en defensa da lingua
Paus no lombo, mocazos e un detido na concentración en resposta a un acto contra o galego
O autobús de 'Galicia Bilingüe' atopa o primeiro 'stop' en Gondomar
Un autobús de 'Galicia Bilingüe' percorrerá o país para denunciar a "imposición lingüística"
"As linguas non sofren, as persoas si"
Galicia Bilingüe: “Aprender galego causa prexuízos psicolóxicos nos nenos”
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto